Հարություն Դելլալյանը (1937-1990 թթ.) ծնվել է Աթենքում: Տասը տարեկանում ծնողների հետ ներգաղթել է Հայաստան։ Դժվարին մանկությունը և պատանեկությունը հնարավորություն չեն ընձեռել ստանալու երաժշտական կրթություն։ Միայն 1968 թվականին` 31 տարեկանում ընդունվել է Ռ. Մելիքյանի անվան ուսումնարանի տեսական և ստեղծագործական բաժինները և սովորել կոմպոզիտոր Է. Միրզոյանի դասարանում։ Այնուհետև ուսումը շարունակել է Երևանի Կոմիտասի անվան պետական կոնսերվատորիայի ստեղծագործական դասարանում` ուսանելով կոմպոզիտոր Է. Բաղդասարյանին։ Դեռևս ուսման տարիներին նա դիմել է ամենատարբեր ժանրերի՝ կամերային, սիմֆոնիկ, որոնք կատարվում էին համերգներում, կոմպոզիտորների միության համագումարներում։